**Recenzijo diplomskega dela Tomaža Lukmana je podal pom. akad. dr. Branko Škafar**

Magistrsko delo Tomaža Lukmana z naslovom Nivoji zrelosti poslovne inteligence v slovenskih organizacija , ki jo je uspešno zagovarjal na Ekonomski fakulteti Univerze v Ljubljani, je po vseh značilnostih izjemno kakovostno magistrsko delo.

Tomaž Lukman je v magistrskem delu raziskoval kakšno je dejansko stanje zrelosti poslovne inteligence v slovenskih organizacijah. Poslovna inteligenca, ki je osrednja tematika naloge je v zadnjih letih v organizacijah zelo aktualna. V svetovnem merilu je v zadnjih letih v vrhu prioritet uvajanja informacijskih tehnologij v organizacije. V Sloveniji pa se je zanimanje zanjo pojavilo pred kratkim.

Rezultati magistrskega dela so pomembni tako z raziskovalnega vidika kot vidika uporabnosti v praksi. Izpostavljam sledeče dosežke magistrskega dela: nova opredelitev modela oz. ravni zrelosti poslovne inteligence in identifikacija možnih poti od stanja z nizko ravnjo zrelosti do stanja z visoko ravnjo zrelosti. Pomembna ugotovitev v nalogi je, da obstoječi modeli zrelosti, ki so jih razvile predvsem svetovalne organizacije, napačno temeljijo na predpostavki linearnosti rasti zrelosti. Poudariti je potrebno tudi to, da gre pri magistrskem delu za izrazito interdisciplinarno raziskovalno področje, ki povezuje poslovne vede in poznavanje informacijske tehnologije.

Na koncu pa še mnenje mentorja pri magistrskem delu prof. dr. Jurija Jakliča s katerim se strinjam. Ključne kakovosti magistrskega dela in kandidata so sledeče: prispevek k znanosti, neposredna uporabnost rezultatov v poslovni praksi, ustrezne znanstveno raziskovalne metode, lastni prispevek, poglobljenost, analitičnost, interdisciplinarnost in timsko delo.

Glede na vse navedeno smatram, da si naloga oz. njen avtor zasluži razpisano nagrado.

Murska Sobota, april 2010 pom. akad. dr. Branko Škafar, univ.dipl.ekon.